Catalisador

En quimia, un catalisador (del grèc: καταλύτης, catalytēs), es una substància qu'aumenta la velocitat d'una reaccion quimica, mas que se consumís pas dins la reaccion.

Existisson dos tipes de catalisadors,

 Omogenèu: se tròban dins la meteissa fasa que los reactius e productes. Los catalisadors omogenèus reagisson amb un o mai d'un reactiu per formar un intermediari que après va evoluir cap als productes finals de la reaccion. Per exemple,

A + C -> AC

AC + B -> AB + C,

ont A, B son los reactius, C es lo catalisador, AC es un intermediari de reaccion e AB es lo producte.

 Eterogenèu: se tròban dins una fasa diferenta dels reactius e productes. Lo cas abitual es lo d'un catalisador solid e de reactius e productes en solucion. Los reactius son adsorbits a la superfícia del catalisador, de tal biais que qualques ligams quimics s'aflaquisson en permetent l'evolucion cap als productes.

A nivèl energetic la foncion del catalisador es de demenir l'energia de l'estat de transicion, doncas l'energia d'activacion de la reaccion.
Los catalisadors principals son los metals de transicion, que sián jos la seuna forma metallica o formant de complèxes.

 Vejatz tanben 
 Enzim - biocatalisadors

*